KYK: Oud-Bok Dalton wil teen Haskell veg | Netwerk24
17 Januarie 2020 12:10
James Dalton gaan vanjaar in gemengde gevegskuns meeding. Foto: Gallo Images
Die voormalige Springbok-haker James Dalton kan later vanjaar in die gemengdegevegskuns-kryt klim.
Dalton (49) en Cairo Howarth, president van die EFC (Extreme Fighting Championship), het die nuus in ’n onderhoud met die Money Man vir SA Rugby Mag bevestig.
Die voormalige Engelse toetsrugbyspeler James Haskell (34) het ’n kontrak met die gemengdegevegskuns-promotor Bellator MMA (Mixed Martial Arts) onderteken en gaan in die afdeling vir swaargewigte deelneem.
James Haskell Foto: Getty Images
Dalton daag Haskell in die video uit. “Haskell, as jy luister, kom ons begin met die onderhandelinge,” sê hy.
“Bullet” Dalton was ’n sleutelfiguur in die sogenaamde “Battle of the Boet” in die Wêreldbekertoernooi op tuisbodem in 1995.
Hy was een van die spelers wat in die Bokke se laaste groepwedstryd teen Kanada in die Boet Erasmus-stadion afgestuur is vir hul aandeel in ’n bakleiery. Dalton is geskors en het die res van die toernooi misgeloop.
Meer oor: James Dalton | Efc | Toetsrugby | Mma | James Haskell